Rijn

**Rijn** (Aleman: *Rhein*, Franses: *Rhin*) ta un di e riunan mas largo di Europa, cu un largura di 1.233 kiliometer. Di e largura aki, 695 kilometer di su largura ta core door di Alemania, kaminda e parti mas grandi di e area di drenahe ta situa (120 mil di e 185 mil km²). Ademas, 376 kilometer ta core door di Suisa y 161 kilometer door di Hulanda.

## Nombramento

Rijn ta core door di varios pais i areanan linguistico. P'esey, diferente parti di e riu tin nan propio nomber. Esaki por ta confuso, specialmente ora nombernan wordo traduci. Por ehempel, *Niederrhein* y *Nederrijn* ta parse otro, pero nan no ta referi semper na exactamente e mesun trayecto. Tambe, algun seccion tin multiple nomber.

For di Suisa via Alemania pa Hulanda, Rijn tin diferente nomber Aleman:

* *Alpenrhein* ta core bai lago *Bodensee* y ta forma parcialmente e frontera entre Suisa y Liechtenstein y Austria. *Alpenrhein* ta origina for di e unificacion di dos riu chikito: *Rein anteriur* y *Rein posteriur*.
* *Hochrhein* ta core for di lago *Bodensee* y ta forma parcialmente e frontera entre Suisa y Alemania.
* Na Suisa, e seccion for di unificacion cu riu *Aare* tin biaha ta wordo yama *Niederrhein*. E waterval cu e fluho mas pisa na Europa, *[[Rheinfall]]* ta situa den munisipio di Schaffhausen.

Na Alemania, e siguiente nombernan ta wordo uza:
* *Hochrhein* te na siudad Basel (Suisa).
* *Oberrhein* for di Basel pa siudat Bingen (Alemania).
* *Mittelrhein* for di Bingen pa siudat Bonn (Alemania).
* *Niederrhein* for di Bonn te frontera Hulandes.
Na Hulanda, Rijn ta rama den varios trayecto, caminda seccionnan a wordo modifica of coba pa maneho di awa, siguridad, y nabegacion. Cada seccion cu diferente caracteristica a haya nan propio nomber. Adicionalmente, mayoria trayecto for di Rijn original (for di frontera cu Alemania te Katwijk) ainda ta referi na dje den boca di pueblo como "Rijn", aunke e uzo di nomber propio pa cu cada seccion ta prefera. Caminda Rijn ta sali for di frontera cu Alemania, e trayecto ta yama:

* *Boven-Rijn* for di pueblo Spijk (Hulanda) te Pannerdense Kop. Entre Spijk y Millingen aan de Rijn, e frontera entre Hulanda y Alemania ta core meimei di e riu. E canto panoord ta pertenece na Hulanda, e canto paseit ta pertence na Alemania. E seccion di *Boven-Rijn* entre Tolkamer y *Pannerdensch Kanaal* ta conosi tambe komo *Bijlands Kanaal*.

Na Pannerdensche Kop, *Boven-Rijn* ta split den dos rama:

* *Waal* ta e rama paseit y e stroom principal cu ta core via Nijmegen, Tiel, y Zaltbommel pa riu *Boven-Merwede* den cercania di siudat Woudrichem (Noord-Brabant).
** *Boven-Merwede* den Zuid-Holland ta e prome seccion di riu *Merwede* y ta e continuacion di *Waal* den West-Hulanda. *Merwede* ta cuminsa na Werkendam (Noord-Brabant) y ta split:
*** *Nieuwe Merwede* ta core den riu *Hollandsch Diep*. E riu ta e frontera natural entre Zuid-Holland y Noord-Brabant.
*** *Beneden-Merwede* den Zuid-Holland ta forma e ultimo seccion di riu *Merwede.*
* *Pannerdensch Kanaal* for di Pannerdensche Kop y stacion di pomp Kandia. E seccion aki ta sali riba *Nederrijn*, e rama panoord, cu originalmente tabata e rama principal. Tin biaha e seccion entre stacion di pomp Kandia y IJsselkop ta wordo referi na dje como *Pannerdensch Kanaal*, esaki, sinembargo, ta robes.